NaiveNeuron/SloPal huggingface dataset:
Lehotský, Tomáš, poslanec NR SR (2020-05-12):
Vážený pán predseda, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 87 z 12. mája 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov, je to tlač 90, na prerokovanie Výboru Národnej rady Slovenskej republiky pre financie a rozpočet s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre financie a rozpočet prerokoval návrh vlády na skrátené legislatívne konanie na svojej 12. schôdzi dňa 12. mája 2020 a prijal uznesenie č. 26, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov, tlač 91, v skrátenom legislatívnom konaní na 7. schôdzi Národnej rady Slovenskej republiky. Vážený pán predseda, prosím, otvorte rozpravu. Ďakujem pekne.
I. Radičová, poslankyňa: (2008-05-15):
A čo sa týka toho, či to hovorila ona alebo on, teda hovorkyňa alebo hovorca, pre mňa je to stanovisko ministerstva práce, sociálnych vecí a rodiny. A to, že nebola zhoda medzi jednotlivými rezortmi dlhú dobu, svedčí aj o tom, že je to problém, ktorý nemá jednoznačné riešenie z hľadiska príslušnosti k rezortu. A ja naozaj apelujem na to, aby sme obsahovo predovšetkým vyriešili status týchto zariadení v dôležitých zákonoch, ktoré sa na ne vzťahujú a potom zvážili, či tá príslušnosť je vhodná, alebo nie je vhodná. To je všetko, čo navrhujem. Ďakujem za pozornosť.
Beblavý, Miroslav, poslanec NR SR (2014-06-05):
Ďakujem pekne. Je mi ľúto, že aj pani poslankyňa Nachtmannová, aj páni poslanci Jarjabek a Blanár predčasne opustili rokovaciu sálu, lebo teraz sme sa dostali k zákonu, ktorých sa reálne týkalo ich diskusné vystúpenie, aj keď si to oni možno neuvedomili. Je to totiž návrh, ktorý mení zákon o štátnej a verejnej službe tým smerom, ktorým teda aj oni naznačili a ktorí teda aj my navrhujeme ako predkladatelia. Jednoducho povedané, o čo ide. Obidva tieto zákony ustanovujú v zamestnaní vo verejnom sektore podmienky vzdelania pre jednotlivé platové triedy. Tie podmienky začínajú stredným vzdelaním, pokračujú bakalárskym, magisterským a končia až doktorským. Keď si však pozriete tieto platové triedy, ktoré sú ustanovené v zákone, tak zistíte, že magisterský titul sa vyžaduje aj na triedu, pri ktorej je to veľmi ťažko zdôvodniť. Ide o 8. platovú triedu v štátnej službe a 11. platovú triedu vo verejnej službe. Ide o platové triedy, ktoré napríklad obsahujú nasledovné činnosti: získavanie a spracúvanie informácií a vysvetlení pre verejnosť, masmediálnu oblasť alebo iné inštitúcie, protokolárne zabezpečovanie oficiálnych alebo zahraničných pracovných alebo služobných návštev, zabezpečovanie odbornej práce v oblasti marketingu a propagácie, koncepčná činnosť v oblasti marketingu a propagácie cestovného ruchu, koordinácia práce a technicko-organizačné zabezpečovanie jednotlivých vydaní Obchodného vestníka. A takto by som mohol pokračovať. Teda ide v podstate o administratívno-referentské práce, ktoré v žiadnom prípade nevyžadujú magisterské vzdelanie, a pokojne kvalifikovaný bakalár ich môže zvládnuť. Kedysi, dokonca si dovolím povedať, mnohé z nich by mohol zvládnuť aj maturant. Preto v záujme posilnenia práve akceptácie bakalárov navrhujeme, aby tieto dve triedy, teda 8. trieda v štátnej službe a 11. platová trieda vo verejnej službe boli otvorené aj bakalárom, nielen magistrom, ako je to dnes, čím by sa tá horná hranica, kam sa viete dostať s bakalárskym titulom, o jednu triedu posunula. Ďakujem veľmi pekne.
Danko, Andrej, predseda NR SR (2016-09-13):
Hej? No. Je to ťažké nemať dostatok lásky v detstve, no. (Smiech v sále. Potlesk. Reakcia z pléna.) Je, teraz je.
Jurinová, Erika, podpredsedníčka NR SR (2014-10-30):
Dávam slovo pánovi poslancovi Brockovi, nech sa páči.
Laššáková, Jana, podpredsedníčka NR SR (2013-03-20):
Dobre. Ďakujem, pani poslankyňa. Poprosím vás, aby ste zaregistrovali aj tú opravu, ktorú pani poslankyňa uviedla, v bode 2 v čl. 29 nemá byť odsek 4, ale odsek 5. Nech sa páči, na pani poslankyňu nie sú faktické poznámky. Dávam slovo ďalšej ústne prihlásenej, pani poslankyni Žitňanskej. Pani spravodajkyňa, poprosím vás, zaujmite miesto určené pre spravodajcov.
Jurinová, Erika, podpredsedníčka NR SR (2015-09-22):
Ďakujem, pán minister. Dávam slovo spoločnému spravodajcovi z výboru pre hospodárske záležitosti, poslancovi Andrejovi Kolesíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2012-09-26):
Pán poslanec Bugár, nech sa páči.
Martvoň, Anton, poslanec NR SR (2012-08-02):
Ďakujem pekne. Pán minister, ja by som sa chcel iba spýtať, poviem to takto, v odbornej verejnosti sa často už objavujú názory, že možno by netrebalo novelizovať Zákonník práce, ale možno že by trebalo prijať nový Zákonník práce. Chcem sa iba spýtať na váš osobný odborný názor, že či teda postačuje tá novela, alebo do budúcnosti ministerstvo uvažuje aj povedzme nad zmenením celého Zákonníka práce. Je to čisto odborná rovina. Ďakujem pekne.
P. Hrušovský, predseda NR SR: (2003-06-27):
(Hlasovanie.) Prítomných je 142 poslancov, za 101, proti 16, zdržalo sa 23, nehlasovali 2. Uvedené body zo spoločnej správy sme schválili. Prosím ďalšie návrhy.
Brixi, Otto, poslanec NR SR (2012-06-27):
Ďakujem pekne, pani predsedajúca. Vážený pán predseda, vážené pani kolegyne poslankyne, páni poslanci, Ústavnoprávny výbor Národnej rady Slovenskej republiky ma uznesením z 13. júna 2012 určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov, v nadväznosti na tlač 65. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Predkladaný návrh zákona je v súlade s Ústavou Slovenskej republiky, ústavnými zákonmi, zákonmi, nie je v rozpore s medzinárodnými zmluvami, ktorými je Slovenská republika viazaná. Návrh zákona nepredpokladá dopad na verejné financie a zamestnanosť a nemá vplyv na životné prostredie. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskej únie a ani obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. mája 2012 č. 43 navrhujem, aby návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby predmetný návrh zákona prerokovali v druhom čítaní výbory do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu.
Valocký, Jozef, poslanec NR SR (2012-05-16):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Glváč, Martin, podpredseda NR SR (2017-04-04):
Ďakujem. Pani poslankyňa Remešová, nie je prítomná, stratila poradie. Pán poslanec Krajčí takisto. A požiadal pán poslanec Vašečka ešte pred otvorením všeobecnej rozpravy.
J. Šimko, poslanec: (2009-02-05):
Sociálna teória hovorí, že ak niekto zo spoločnosti potrebuje pomoc, má ju hľadať najprv u blízkych osôb v rodine. Pri absencii rodiny nasleduje potom pomoc neverejných aktivít, až následne pri absencii tých nasleduje obec a pri absencii obcí v niektorých prípadoch potom je to kraj, VÚC-ka aj štát. Takisto ste pred obedom tvrdili, že sme  nevedeli ako na to. No, viete len tak pre ilustráciu, teda ako to vlastne dneska funguje. Na mestskom alebo obecnom úrade si treba vyzdvihnúť žiadosť o umiestnenie, žiadosť si dať potvrdiť obvodnému lekárovi, ktorý posúdi zdravotný stav. Potvrdenú žiadosť musí priniesť naspäť na úrad, kde ju na sociálnom odbore posúdi posudkový lekár a vydá odporučenie. A aby toho nebolo málo, kompletnú žiadosť treba, samozrejme, zaniesť do vybraného zariadenia. Pritom vám chcem pripomenúť, že postup pred prijatím novely koncom roka bol oveľa jednoduchší. Na umiestnenie stačilo, keď potvrdenie vydal obvodný lekár. Teda neviem, komu ste spomínanými krokmi chceli pomôcť, ale byrokracii ste teda napomohli viditeľne. Napomohli ste tiež viditeľne privatizácii služieb zo strany štátu. Po 20 rokoch od Nežnej revolúcie... (Prerušenie vystúpenia časomierou.)
A. Belousovová, podpredsedníčka NR SR: (2008-05-14):
Teraz dávam slovo spravodajcovi, ktorého určil navrhnutý gestorský výbor, výbor pre pôdohospodárstvo, životné prostredie a ochranu prírody, pánovi poslancovi Tiborovi Lebockému. Nech sa páči, pán poslanec.
P. Hrušovský, podpredseda NR SR: (2002-02-13):
(Hlasovanie.) Prítomných je 107 poslancov, za návrh 62, proti 19, zdržalo sa 25, nehlasoval 1. Návrh sme schválili. Páni poslanci, budeme pokračovať ďalším bodom, ktorým je návrh zákona z 19. decembra 2001, ktorým sa mení a dopĺňa zákon č. 277/1994 Z. z. o zdravotnej starostlivosti v znení neskorších predpisov a o zmene a doplnení niektorých ďalších zákonov, vrátený prezidentom Slovenskej republiky na opätovné prerokovanie Národnej rade Slovenskej republiky. Materiál ste dostali ako tlač 1341. Jeho súčasťou je aj rozhodnutie pána prezidenta zo 17. januára 2002 o vrátení zákona, ako aj schválený zákon z 19. decembra 2001. Zákon bol rozhodnutím zo 17. januára pridelený na prerokovanie príslušným výborom. Dávam teraz slovo spoločnému spravodajcovi výborov pánovi poslancovi Šagátovi a prosím ho, aby informoval o výsledku prerokúvania vráteného návrhu zákona vo výboroch. T. Šagát, poslanec: Ďakujem za slovo, vážený pán predsedajúci.
Blahová, Natália, poslankyňa NR SR (2017-11-28):
Ďakujem pekne. Ja by som chcela len pani kolegyni alebo poopraviť ju o..., o..., v rámci jej poznámky týkajúcej sa kombinovania rôznych funkcií a účelov tohoto zariadenia, ktoré sa bude volať Centrum pre deti, ich rodinu a fyzické osoby, no a tie sa dajú kombinovať, a nielenže sa dajú, oni sa už pripravujú na to, že sa budú dať. Už teraz je detský domov Studienka prerobený na z polovice resocializačné zariadenie. K tomuto zaujali stanovisko aj obyvatelia bývajúci v bezprostrednej blízkosti, pretože nič paradoxnejšie si neviem predstavovať, ako dať bývalých narkomanov doprostred Petržalky, kde je naozaj frekventovaný tento sociálno-patologický jav, a to, že sa nikto nebojí o tie deti, pretože to zariadenie sa nebude môcť obohnať trojmetrovým múrom s ostnatým drôtom, a ministerstvo už asi naozaj niekoľko, minimálne 5 mesiacov klame, že nič takéto nepripravuje, pričom toto zariadenie je pripravené na to, že bude detský domov/resocializačné centrum uprostred najväčšieho sídliska na Slovensku. Ja som zvedavá, čo to s týmito deťmi urobí a aké, aké nové veci to prinesie do spoločnosti, pretože toto je nebývalé, čo idú urobiť, toto je návrh tak obrovského rozsahu a tak obrovský zásah do sociálnoprávnej ochrany, aký tu ešte nebol, za celých 20 rokov nebol, a preto by bolo seriózne od ministra, aby si ho zbalil, odniesol a priniesol zbrusu nový návrh, ktorý by zapracoval všetky tieto veci aj námietky, ktoré pani kolegyňa mala. Ja ešte by som si, ešte som si spomenula na vašu poznámku ohľadom tých tehotných žien na margo toho, že je to logický lapsus, tehotnú... (Prerušenie vystúpenia časomerom.)
Blaha, Ľuboš, podpredseda NR SR (2024-02-13):
Ďakujem pekne, pán poslanec. Teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jánovi Mažgútovi. Nech sa páči, pán poslanec, máte slovo.
R. Kaliňák, podpredseda vlády a minister vnútra SR: (2009-12-01):
Navrhovanými zámermi reformy je zlúčenie daňovej a colnej správy a zjednotenie výberu dane, cla a poistných odvodov. Zákon o správe daní prešiel najmä systematickou a legislatívnou úpravou svojho textu. Väčšina inštitútov, ktoré existovali doposiaľ, je prevzatá aj do nového zákona. V súvislosti s optimalizáciou procesov boli navrhnuté zmeny, ktoré sú kľúčové z hľadiska reformy daňovej a colnej správy. Ide najmä o koncentráciu a zjednotenie niektorých procesov na centrálnej úrovni. Reforma daňovej a colnej správy rieši ďalej problematiku elektronizácie, riadenia zmien a kvality interných výkonov, rozvoj ľudských zdrojov a dotknutú legislatívu. Návrh zákona by mal byť prínosom v tom, že zvýši mieru priamočiarosti procesov, odstráni nejednoznačné a neurčité pojmy a hlavne zabezpečí rýchlejšiu komunikáciu so správcom dane, prípadne zníži potrebu osobnej komunikácie daňovníka s daňovým úradom. Ďalšou zmenou, ktorú obsahuje návrh zákona o správe daní, je uvoľnenie miestnej príslušnosti pri úkonoch, keď nie je rozhodujúca, respektíve bráni efektívnemu výkonu správy daní. Čo sa týka daňovej kontroly hodnotenie dôkazov, ktoré sa v nej vykonávalo, bude presunuté do vyrubovacieho konania. Táto zmena vyplýva zo súdnych rozhodnutí, podľa ktorých nebolo vykonané dokazovanie práve v tomto konaní. Zmena sa dotkla aj spôsobu platenia daní a priraďovania platieb. Primárne sa bude rešpektovať označenie platby daňovým subjektom v súlade s opatrením ministerstva financií. Ak daňový subjekt neoznačí svoju platbu, priradí sa chronologicky podľa veku jeho daňovému nedoplatku, respektíve daňovej pohľadávky. Po schválení navrhovaného zákona o správe daní budú pred nadobudnutím jeho účinnosti novelizované jednotlivé daňové zákony. Za podporu vopred ďakujem.
Heger, Eduard, poslanec NR SR (2019-04-03):
Ďakujem pekne, pán predsedajúci. Takže, vážený pán predsedajúci, vážené panie poslankyne, páni poslanci, vážení prítomní, Osobitný kontrolný výbor Národnej rady Slovenskej republiky na kontrolu činnosti Vojenského spravodajstva predkladá v súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) správu výboru o stave použitia informačno-technických prostriedkov za tok 2018. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo obrany Slovenskej republiky v mesiaci január o zaslanie správy o použití informačno-technických prostriedkov za rok 2018. Správu o použití informačno-technických prostriedkov za rok 2018 predložilo ministerstvo obrany vo verzii neobsahujúcej utajované skutočnosti. Údaje o použití informačno-technických prostriedkov, tak ako boli predložené, sú uvedené v správe. Osobitný kontrolný výbor Národnej rady Slovenskej republiky na kontrolu činnosti Vojenského spravodajstva uvedenú správu prerokoval na 21. schôdzi výboru dňa 30. januára 2019, prijal uznesenie, ktorým vzal predmetnú správu na vedomie, a odporúča Národnej rade prijať uznesenie, ktoré vám teraz prečítam. Uznesenie kontrolného výboru Národnej rady Slovenskej republiky na kontrolu činnosti Vojenského spravodajstva z 30. januára 2019 k Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2018 (tlač 1308). Osobitný kontrolný výbor Národnej rady Slovenskej republiky na kontrolu činnosti Vojenského spravodajstva berie na vedomie správu osobitného kontrolného výboru. Odporúča Národnej rady Slovenskej republiky správu osobitného kontrolného výboru na kontrolu činnosti Vojenského spravodajstva o stave použitia informačno-technických prostriedkov za rok 2018 zobrať na vedomie. A po c, ukladá predsedovi výboru predložiť Národnej rade Slovenskej republiky správu o výsledku prerokovanie uvedeného materiálu vo výbore a návrh na uznesenie Národnej rady Slovenskej republiky. Pán predsedajúci, prosím, otvorte rozpravu.
R. Fico, poslanec: (2001-10-04):
I. Presperín, podpredseda NR SR: Dávam hlasovať o tomto návrhu. Hlasujte, prosím, o tomto návrhu pána poslanca Fica. (Hlasovanie.) Prítomných 81, za 29, proti 4, zdržalo sa 30, nehlasovalo 18. Návrh nebol schválený. Ďalej, prosím, boli ešte dva procedurálne návrhy. Prosím, aby ste sa prihlásili. Pán poslanec Muránsky, ďalej.
Šebej, František, poslanec NR SR (2012-09-13):
Ďakujem pekne. Prepáčte moju pomalú reakciu, kolegovia zo zahraničného výboru, dovoľujem si vám pripomenúť, že o 12.00 hod. máme schôdzu zahraničného výboru v miestnosti č. 183. Jedná sa o mimoriadnu schôdzu na žiadosť pána ministra zahraničných vecí. Ďakujem veľmi pekne. (Prestávka.) (Po prestávke.)
Jurinová, Erika, podpredsedníčka NR SR (2013-09-20):
Nech sa páči. Takže s faktickými poznámkami sa prihlásili piati poslanci. Chcem sa spýtať pána Bublavého, či chce mať faktickú poznámku. (Reakcia poslanca Bublavého.) Áno. Takže uzatváram možnosť prihlásiť sa s faktickou. A poprosím prvého prihláseného s faktickou pána poslanca Kvasničku.
Zmajkovičová, Renáta, podpredsedníčka NR SR (2012-11-07):
Ďakujem, pán poslanec, aj navrhovateľ. Budeme pokračovať hlasovaním, takže ďakujem. (Pauza.)
Laurenčík, Milan, podpredseda NR SR (2021-10-21):
Pán poslanec, máte doplňujúcu otázku? Nie. Budeme teda pokračovať otázkou č. 2, je od pána poslanca Tomáša Šudíka, vidím ho v sále, je na pána ministra dopravy a výstavby Slovenskej republiky Andreja Doležala, ktorého zastupuje pán minister Branislav Gröhling. Otázka znie: „Chcem sa opýtať, kedy bude spustený obchvat mesta Prešov.“ Pán minister, nech sa páči, máte slovo.
J. Blanár, poslanec: (2003-01-14):
Pán predsedajúci, ďakujem. Skončil som a odporúčam, aby ste otvorili rozpravu k tomuto zákonu. Ďakujem.
Mičovský, Ján, poslanec NR SR (2012-05-10):
Dobré ráno. Ďakujem pekne za slovo. Možno to tak vyšlo náhodou, kde kolega skončil, ja chcem práve pokračovať. Tak celkom fajn. Možno vás prekvapí, že napríklad Lesy Slovenskej republiky majú v správe 19 800 km vodných tokov, a povodne, ktoré ozaj nás zaujímajú z tohto pohľadu veľmi aktuálne, sú spôsobované práve na horných častiach tokov, ktoré majú v správe lesníci. A možno vás prekvapí aj to, že lesníctvo nie je len otázka ťažby, prípadne tej nejakej flintičky, ale že sú tam ozaj desiatky a desiatky rôznych aktivít, ktoré majú za úlohu veľmi komplexne spravovať krajinu. Jednou z tých aktivít je tzv. hradenie bystrín. Je to veľmi stará disciplína, má históriu skoro storočnú a táto disciplína je úžasne prepracovaná, funguje a dokáže, keď sa správne robia opatrenia na horných tokoch, kde teda vznikajú tie povodne, ktoré sa prejavujú potom na dolných tokoch, ako veľmi účinné tie opatrenia sú. Takže ak by bola možnosť, aby napríklad taký podnik, ako sú Lesy Slovenskej republiky, neodvádzal 20 mil. eur, ale aby mal možnosť použiť ich na takýto výkon, ako je hradenie bystrín, na ten klasický osvedčený výkon, tak by možno sme nemuseli rozprávať o takom aktuálnom ohrození krajiny povodňami. A možno na to konto sa vyjadrím aj k tomu, čo v posledných dvoch – troch rokoch bolo vidieť v našich dolinách. Sú to tie rôzne prehrádzky, ktoré vznikli z aktivít, ktoré mne osobne sa zdajú ako veľmi málo premyslené a ktoré jednoducho neodolajú času a nebudú ani funkčné. Takže len to chcem potvrdiť, že lesníctvo má na to odpoveď, a je potrebné, aby teda lesníci mohli v tomto zmysle konať. Už nestihnem k tým zónam, ale tam platí asi toľko, že lesníci musia robiť v rámci svojich zón tie opatrenia, ktoré im patria, a ochranári zase tiež, dá sa to skombinovať.
Grendel, Gábor, podpredseda NR SR (2023-05-17):
Prerušujem rokovanie o tomto bode programu. Pán poslanec Patrick Linhart sa dočkal, nasleduje druhé čítanie o jeho návrhu na vydanie zákona, ktorým sa dopĺňa zákon č. 491/2001 o organizovaní trhu s vybranými poľnohospodárskymi výrobkami v znení neskorších predpisov a zákon č. 178/1998 o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 o živnostenskom podnikaní v znení neskorších predpisov a zákon č. 152/1995 o potravinách v znení neskorších predpisov. Návrh zákona má tlač 1343, spoločná správa výborov má tlač 1343a. Dávam slovo pánovi poslancovi Patrickovi Linhartovi, aby návrh zákona odôvodnil. [Rokovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a zákon č. 152/1995 Z. z. o potravinách v znení neskorších predpisov , tlač 1343.]
Pellegrini, Peter, predseda NR SR (2015-01-28):
Dávam hlasovať o návrhu spravodajcu tak, ako ho predniesol. Nech sa páči, prezentujme sa a hlasujme. (Hlasovanie.) Prítomných 139 poslancov, za 116, zdržalo sa 23. Návrh sme schválili. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím pán poslanec Susko, aby ste ešte uviedli hlasovanie v prvom čítaní o vládnom návrhu zákona Správny súdny poriadok , tlač 1335, bod 7 schváleného programu. Nech sa páči.
P. Hrušovský, podpredseda NR SR: (2002-01-30):
(Hlasovanie.) Prítomných 94, za 5, proti 69, zdržali sa 18, nehlasovali 2. Návrh sme neschválili.
Blaha, Ľuboš, poslanec NR SR (2016-10-11):
Dovoľte iba pripomenúť kolegom z európskeho výboru, že zajtra ráno o 8.00 hod. máme výbor v miestnosti č. 149. Ďakujem.
Laššáková, Jana, podpredsedníčka NR SR (2014-07-10):
Pán poslanec Galko, nech sa páči. (Reakcie z pléna.)
Jurinová, Erika, podpredsedníčka NR SR (2014-11-25):
Pán poslanec Mikloško.
P. Paška, poslanec: (2005-05-10):
K tej antireformnosti. No, čo sa tam dá racionálne nájsť, myslím si, že najväčšiu radosť vám asi urobím a dúfam, že to ocenia naši voliči. Áno, ako som povedal, reforma zdravotníctva je tak nepodarený experiment na občanoch, že z hľadiska reparácie a renovácie tohto pokusu sa možno bude dať použiť výraz, že ju bude treba začať úplne odznovu. A chcem sa ale spýtať, zabudol som vo svojom vystúpení, pretože pán doktor rozprával, ako prosperujú niektoré zdravotnícke zariadenia. Ja ako Košičan som rád, že prosperujú aj  u nás, škoda len, že prosperujú len niektoré, ktoré nadobudli osoby, ktoré jednoducho asi nie sú úplne v nevinnom vzťahu. A chcem sa opýtať na jednu vec, lebo to som zabudol položiť. Pán minister hovorí, že prepustení lekári zo zdravotníckych zariadení neskončia v ambulantnej sfére. Pán Novotný spomenul, že tá elasticita siete, práve sa chcem opýtať, ak neuzavriem...
Jurinová, Erika, podpredsedníčka NR SR (2012-10-23):
Pani poslankyňa Mezenská.
D. Gabániová, poslankyňa: (2003-11-06):
Z. Martináková, podpredsedníčka NR SR: No. (Hlasy v sále.)
Čepček, Martin, poslanec NR SR (2022-03-24):
Ďakujem pekne, pán expremiér. Chcem teda poďakovať, že sa niečo deje, ale my sme si všimli, že už ceny potravín nejakým spôsobom stúpli, to znamená, predpokladám, že asi vláda sa ešte bude niečím zaoberať, ak by to bolo, ak by to znamenalo výrazný dopad pre obyvateľstvo, alebo nie? Ďakujem.
Kondrót, Maroš, poslanec NR SR (2019-09-11):
Ďakujem pekne, pán predsedajúci. Dajte, prosím, hlasovať o návrhu zákona ako celku s odporúčaním gestorského výboru schváliť.
Sloboda, Radovan, poslanec NR SR (2022-06-21):
Ďakujem. Ja by som len chcel dôraz, že vo vecnej rovine ostal tu už len pán Gyimesi, ktorý sa zapájal do debaty. Tak tu ste videl, pán kolega, teraz hovorím ku vám, pán Gyimesi. Či vlastne ja mám reagovať na pána Bašku.
Raši, Richard, poslanec NR SR (2011-09-08):
Ďakujem pekne. Chcel by som sa vrátiť k poznámke alebo k informácii, ktorú povedal pán poslanec Valocký, pretože mnohokrát ministerstvo argumentuje tým, že boli rozdielne vedené účtovníctva, neboli prehľadné, presne tak, nie je to pravda. Formu prezentácie informácie a poskytovania informácie robia nemocnice pravidelne a vždy vo formách, ktoré zadefinuje ministerstvo zdravotníctva. Čiže transformáciou na akciové spoločnosti sa ani v tomto nič nevyrieši. Takže naozaj aj v Nitre je typickým príkladom, že nemocnica vie hospodáriť s vyrovnaným rozpočtom bez ohľadu na to, v akej je forme. A preto znova opakujem, keď sa zmení forma príspevkových organizácií na akciové spoločnosti v nemociach, ktoré teraz nedokážu hospodáriť vyrovnane, zmenou na akciové spoločnosti sa nestane nič len sa hodia, budú teda môcť byť postihnuteľné, pretože sa budú riadiť Obchodným zákonníkom a reálne im bude hroziť konkurz a zaniknutie poskytovania zdravotnej starostlivosti. Ďakujem.
P. Hrušovský, predseda NR SR: (2003-07-10):
(Hlasovanie.) 128 prítomných, 119 za návrh, 8 sa zdržalo, 1 nehlasoval. Konštatujem, že návrh sme schválili. Ďakujem pani poslankyni Dolník za  predkladanie návrhov. Pristúpime teraz k rokovaniu o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o doplnení zákona č. 328/1991 Zb. o konkurze a vyrovnaní v znení neskorších predpisov . Prosím, aby z poverenia vlády Slovenskej republiky predmetný návrh zákona, ktorý prerokúvame ako tlač 226, uviedol a odôvodnil pán podpredseda vlády a minister spravodlivosti Daniel Lipšic. Pán minister, máte slovo.
Zimenová, Zuzana, poslankyňa NR SR (2019-03-28):
Ďakujem pekne. Pani ministerka, poprosím vás, keby ste tlmočili ministerke Lubyovej moju doplňujúcu otázka, ktorá súvisí práve s petíciou, ktorú spomína v odpovedi. Spomína v odpovedi, že nemohla rokovať s konkrétnou jednou osobu, spomína pána Crmomana, ktorý je jedným zo signatárov a organizátorov tejto petície, avšak pripomínam, že petíciu podpísalo vyše 80-tisíc ľudí a títo ľudia oprávnene žiadali vládu, aby tento návrh stiahla z rokovania a aby v ňom nepokračoval parlament, aby v rokovaní parlament nepokračoval, toto ministerstvo ignorovalo. Ja osobne som dávala procedurálny návrh v tomto znení, aby bol preložený návrh zákona na nasledujúcu schôdzu a aby sa tak vytvoril priestor na riadne prerokovanie petície v zmysle petičného zákona. A pýtam sa pani ministerky, prečo nevyužila túto príležitosť. Išlo len o jednoduchý posun na ďalšiu schôdzu a... (Prerušenie vystúpenia časomerom.)
Glváč, Martin, podpredseda NR SR (2017-12-05):
Pán poslanec Laurenčík.
Valášek, Tomáš, poslanec NR SR (2021-10-22):
Pardon.
Schlosár, Rastislav, poslanec NR SR (2021-11-30):
Kolega Beluský, spomínal si, že bol medializovaný prípad mesta Žarnovica, kde takisto na rýchlostnej ceste R1 chýba protihluková bariéra, chýba tam už naozaj veľmi dlho a Národná diaľničná spoločnosť to neustále odďaľuje. Ja by som chcel len upozorniť alebo teda upriamiť pozornosť Národnej rady aj na to, že v tejto veci prebehla petícia občanov Žarnovice. Podporili sme ju aj my ako predstavitelia našej politickej strany, pretože si naozaj myslíme, že tie problémy s hlukom, ktoré majú či už v Žarnovici alebo na mnohých iných miestach, ktoré si tiež spomínal, tak sú problémom, ktorý treba riešiť v záujme občanov, ktorí tam žijú. A poslanci Národnej rady, keď už pre nič iné, nie preto, že to dávame my, ale minimálne preto, že takáto petícia prebehla, bola riadne odovzdaná, podpísalo ju veľké množstvo občanov mesta Žarnovica, už len z tohto dôvodu by sa mali touto otázkou zaoberať a mali by podporiť taký návrh zákona, ktorý naozaj efektívne zabezpečí vybudovanie tej protihlukovej bariéry nie za desať rokov, dvadsať, alebo neviem kedy v budúcnosti, ale naozaj v dohľadnom čase tak, aby to tým ľuďom reálne pomohlo.
Marosz, Ján, poslanec NR SR (2017-12-08):
Alan, ďakujem za tvoj príspevok. Ja som tiež pracoval v závode kde ľudia robili dva dni cez deň, dva dni poobede, dva dni v noci a potom mali dva dni voľno. A keď takto pracovali, že otec aj mama, oni sa reálne s tými deťmi nestretávali takmer ani raz v mesiaci počas víkendu, žeby sústredene otec aj mama boli doma s deťmi počas víkendu. Čiže ja by som chcel tak ešte do toho, do tých medicínskych negatívnych dôsledkov, medzi ktoré patrí aj napríklad to, že v noci sa znižuje, znižujú činnosť niektoré orgány človeka, ako napríklad pečeň, a tá, jednoducho tá aktivita denná je vlastná človeku, tak chcem len zdôrazniť aj ten sociálny rozmer, ktorý má táto nočná práca. Rozbíja doslova nejaké to rodinné prostredie alebo ten kontakt detí so svojimi rodičmi. A títo ľudia nemajú jednoducho na výber. Je pravda, že v tomto závode došlo potom po rokovaniach k zmene a boli opäť zavedené tzv. tie „dvanástky“, ktoré lepšie vyhovovali tomu, tomu rytmu života týchto, týchto zamestnancov. Takže ďakujem za tvoj príspevok.
Simon, Zsolt, minister pôdohospodárstva a rozvoja vidieka SR (2011-02-10):
Pán poslanec, bol by som nesmierne rád, keby som vám na túto otázku dokázal odpovedať. Robíme všetko pre to, aby sme to čím skôr doriešili. Je pravdou, že v predchádzajúcom období vláda Roberta Fica a jeho ministri pôdohospodárstva vykonali obrovský chaos v oblasti legislatívy Tokaja ako takého. A dnes musíme dlhodobo, postupnými krokmi pracovať na tom, aby sme tento bordel, ktorý tam bol vytvorený, napravili a potom vytvorili priestor na to, aby ministerstvo pôdohospodárstva a ministerstvo kultúry, ministerstvo zahraničných vecí a Košický samosprávny kraj mohli spolu sa uchádzať o zápis tejto časti našej krajiny do svetového dedičstva UNESCO, opakujem, nie ako jadrovej zóny, ale ako nárazníkovej zóny.
Bugár, Béla, podpredseda NR SR (2018-10-23):
Nech sa páči, prezentujme sa a hlasujeme. (Hlasovanie.) Prítomných 139, za 24, proti 33, zdržalo sa 68 poslancov, 14 nehlasovali. Návrh nebol schválený. Teraz prosím pána poslanca Suchánka, aby uviedol v prvom čítaní hlasovanie o návrhu poslancov Kotlebu, Schlosára, Beluského, Drobného a Grausovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia (tlač 1144). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Stanislava Drobného a Natálie Grausovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1144.)
Danko, Andrej, podpredseda NR SR (2023-12-13):
Pán poslanec Tankó. Padá, áno? Poslankyňa Škopová.
Dostál, Ondrej, poslanec NR SR (2018-10-18):
Ďakujem, pani ministerka, za odpoveď. Ja som túto otázku kládol už pánu premiérovi a kládol som ju aj pánu ministrovi financií, ktorý ma odkázal na vás, lebo teda že patrí to pod váš rezort. Ale ja by som teda prečítal, to uznesenie znie, že Národná rada žiada vládu Slovenskej republiky vykonať komplexný audit výkonu kompetencií podľa jednotlivých úrovní verejnej správy a zabezpečenie ich financovania a predložiť ho Národnej rade Slovenskej republiky. Je fajn, že je niečo napísané v dôvodovej správe, ale tak ako sa zákon neriadi tým, čo je napísané v dôvodovej správe, ale to, čo je napísané v texte zákona, orgány verejnej správy a občania sú povinní dodržiavať a rešpektovať zákon, tak uznesenie znelo, že vláda má vykonať komplexný audit k výkonu kompetencií podľa jednotlivých úrovní verejnej správy. A verejná správa je okrem samosprávy tvorená aj štátnou správou. Vláda teda túto časť uznesenia ignorovala, lebo si zúžila tú úlohu, ktorú jej dal parlament, alebo tú žiadosť zo strany parlamentu, a navyše parlament žiadal predložiť ho Národnej rade Slovenskej republiky, čo vláda tiež ignorovala. Ja by som sa možno na to ani nepýtal, ale teda je to uznesenie, ktoré iniciovali práve poslanci za SMER – sociálnu demokraciu v súvislosti s prijímaním zákona o rozpočtovej zodpovednosti, a teda SMER vtedy, to bolo na sklonku pôsobenia vlády Ivety Radičovej, potom štyri roky vládol SMER sám, potom, teraz je SMER najsilnejšia vládna strana, má ministerstvo vnútra, napriek tomu neplní uznesenie parlamentu, ktoré sám inicioval, sám presadil a má možnosť ho splniť.
Petrík, Simona, poslankyňa NR SR (2019-06-25):
Ďakujem pekne, pán predsedajúci. Vážené panie poslankyne, páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona o mene a priezvisku (tlač 1544). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 6. septembra 2019 a gestorský výbor do 9. septembra 2019 od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
P. Paška, predseda NR SR: (2009-02-04):
Faktické poznámky na vaše vystúpenie nie sú. Boli ste jediný v rozprave, vyhlasujem rozpravu za skončenú. Pán poslanec Kvorka, chcete sa vyjadriť? Nech sa páči.
P. Osuský, poslanec: (2002-04-10):
M. Andel, podpredseda NR SR: Ďakujem. Pán poslanec Delinga chce reagovať. Nech sa páči, pán kolega, máte slovo. P. Delinga, poslanec: Ďakujem pekne za slovo. Ja si odčítam vždy svoj názor veľmi jasne v každom prípade, keď sa o týchto nárokoch v snemovni hovorí. A ja som aj povedal, že by som bol privítal, keby predkladatelia boli navrhli ten spôsob pre každého, to znamená, aby každý, kto je poškodený, bol týmto zákonom riešený. Ale ak máme predkladať, pán poslanec Osuský, také zákony, že títo predkladatelia myslia na jeden okruh problémov, ja vôbec nebudem myslieť na druhý okruh problémov ľudí, ďalší poslanci z hľadiska svojej poslaneckej iniciatívy v predvolebnom období zase tu zahrnú nejaký počet poškodených ľudí, ja myslím, že to je nie dobré riešenie, že spravodlivé riešenie, keďže všetci o tom vieme a prerokúvame už tu niekoľkokrát tieto problémy reštitúcií, je v tom, aby sme vyriešili všetkých. Ja som očakával, že takýto návrh od predkladateľov je možný, pretože jedine vládna koalícia môže rozhodnúť o tom, či v reštitučných nárokoch vyriešime všetky prípady alebo pôjdeme len týmto spôsobom individuálne. Ja to ostatné okrem toho návrhu 1, ktorý tam je, považujem len za prilepenie kvôli tomu, aby sa neopakoval ten istý zákon, ktorý už bol zamietnutý. M. Andel, podpredseda NR SR: Ďakujem. Ako posledný v rozprave vystúpi pán poslanec Slafkovský. Pán kolega, nech sa páči, máte slovo.
Hrnčiar, Andrej, podpredseda NR SR (2017-04-05):
Pán poslanec Baránik.
V. Veteška, podpredseda NR SR: (2004-10-26):
Ľ. Navrátilová, poslankyňa: Problematika doplnkového dôchodkového sporenia, ktorá vychádza z pôvodného návrhu o doplnkovom dôchodkovom poistení, je problematika obšírna a je problematika pomerne komplexná, pretože okrem samotného predmetu zákona súvisí napríklad aj so zákonom o dani z príjmu. Som veľmi rada, že počas prerokovania boli prijaté dve zásadné moje pripomienky k tomuto zákonu, totiž, aby sa do doplnkového dôchodkového sporenia mohli zapojiť aj občania, ktorí majú viac ako desať rokov do dôchodku. Bolo to urobené veľmi elegantne a musím povedať, že naozaj v tejto podobe, ako bol ten pozmeňujúci návrh prijatý, s ním možno len a len súhlasiť. Zároveň vyslovujem také uspokojenie aj s tým, že boli prijaté viaceré pozmeňujúce návrhy. Napriek tomu si dovolím predložiť jeden pozmeňujúci návrh, a to, aby na osobitné hlasovanie boli vyňaté body 21, 39, 47 a 51. O čo vlastne ide? V týchto bodoch gestorský výbor odporúča, aby neboli prijaté napriek tomu, že si myslím, že niektoré tieto záležitosti, o ktorých sme diskutovali vo výbore, neboli dôsledne domyslené, napríklad v bode 21 sa odporúča uvoľnenie nakupovania cenných papierov, ktoré si myslím, že, tak ako je uvedené v zákone, predraží nákupy cenných papierov a napríklad doplnkové dôchodkové fondy nebudú môcť získavať štátne dlhopisy na primárnom trhu. Ďalej máme bod 39. V bode 39 je jedno problematické ustanovenie, ktoré by sme si ešte mohli do hlasovania vydiskutovať. Totiž navrhuje sa, aby na platnosť zvolenia a odvolania štatutárneho orgánu doplnkovej dôchodkovej poisťovne a na prijatie platného rozhodnutia zhromaždenia zriaďovateľov v procese transformácie doplnkovej dôchodkovej poisťovne sa vyžadoval súhlas dvojtretinovej väčšiny zriaďovateľov rovnako, ako sa navrhuje vyžadovať na prijatie platného uznesenia o vypracovaní transformačného projektu. Ďalej máme ustanovenie bodu 47, podľa ktorého sa navrhuje, aby sa súčasťou transformačného projektu doplnkovej dôchodkovej poisťovne stal aj návrh spôsobu vysporiadania nárokov poistencov dávok doplnkového dôchodkového poistenia, ktorým sa vypláca dávka doplnkového dôchodkového poistenia a v ktorej sa zohľadňuje riziko dožitia vrátane poistnej zmluvy medzi doplnkovou dôchodkovou poisťovňou a poisťovňou, ktorá sa zaväzuje tieto dávky vyplácať. Je to naozaj dôležité, aby toto bolo prijaté, pretože dnes už máme v doplnkových dôchodkových poisťovniach aj takých poistencov, ktorým sa vyplácajú doživotné dávky a samotný zákon vyplácanie týchto dávok neumožňuje. A v bode 51 ide v podstate o terminológiu, ktorú by sme mali prijať, tak ako je v pozmeňujúcom návrhu. Ďakujem, skončila som.
Vaľová, Jana, poslankyňa NR SR (2015-11-11):
Konštatujem, že sme odhlasovali všetky návrhy zo spoločnej správy, pán predseda, prosím vás, dajte hlasovať o postúpení návrhu zákona do tretieho čítania ihneď.
Gyimesi, Juraj, poslanec NR SR (2020-11-03):
Ďakujem za veľkorysosť. Kolegyne, kolegovia, mne z tejto celej debaty, ktorá bola plná floskúl, chýba tá podstata. A to je to, že my sa teraz nebavíme len o tom, že hlavný kontrolór môže rozprávať, kedy chce, resp. dajme mu možnosť hovoriť vtedy, kedy chce. Nielen vtedy, keď mu to umožní predsedajúci, ale je tam aj množstvo iných návrhov, ktoré sa sem ani len nedostali. O ktorých som už hovoril na začiatku a ktoré by riešili tento problém komplexnejšie. Nehovorím, že komplexne, ale komplexnejšie. O tomto tu je dnes ticho. O tom sa tu nič nehovorí. Čítala sa tu správa z NKÚ, čítala sa tu dôvodová správa a bolo tu zopár floskúl. Nič viac a nič menej. Pokiaľ ide, pani poslankyňa Pleštinská, presne o tomto som chcel sa s vami baviť už od začiatku. Samospráva si nevyrieši problémy sama, pretože ten zákon je napísaný tak, ako je napísaný, a tam, kde sa dá zneužívať, tak tam sa aj zneužíva. Práve preto, že je nejednoznačný. My jednoducho musíme napísať od slova do slova, že čo môžu robiť a čo nemôžu robiť. Takto je napríklad napísaný zákon v Českej republike. Veď príjemcovia toho zákona o obecnom zriadení napríklad – zubári, lekári, učitelia, ktorí s tým nikdy nepracovali a nevedeli o tom. To je len k tomu, že samospráva si vyrieši svoj problém sama. No nevyrieši si ho, lebo ho doteraz nevedela vyriešiť a už je, chvalabohu, 30 rokov prešlo. A nerozumiem jednej veci, že čoho sa vlastne bojíte? Prečo sa bojíte toho, aby sa mohol hlavný kontrolór ozvať vtedy, kedy to považuje on za dôležité? Ja som pri výkone svojej praxe, hoci som schôdzu neviedol, ale u nás to bola zaužívaná prax počas 8 rokov, hlavný kontrolór sa dokonca aj ozýval ku všetkému a vždy dostal hlas. Vždy mu bol udelený, keď o to požiadal. A nenaťahovalo sa to až tak strašne dlho, že by sme to museli riešiť na pôde Národnej rady ako problém toho, prečo nemôže dostať hlavný kontrolór hlas vtedy, kedy oňho požiada. A tu sa vôbec nebavíme o tom, že stavia na akúkoľvek inú úroveň. A pokiaľ ide o tú poslednú vec, pani spravodajkyňa, týmto vaším pozmeňujúcim návrhom si dovolím tvrdiť, že ste klesli na úroveň jedného poloblázna z Košíc, ktorý chcel kupovať železiarne za 1 euro. Pretože toto je jeho vec, toto je jeho systém práce, umlčať hlavného kontrolóra len preto, že mu hovorí pravdu. Ďakujem pekne.
Bugár, Béla, podpredseda NR SR (2010-11-04):
Vážené panie poslankyne, vážení páni poslanci, budeme pokračovať odpoveďami členov vlády na otázky poslancov, pardon, interpeláciami poslancov. Tento bod teraz otváram a pýtam sa, či sa hlási niekto do interpelácií, či chce niekto interpelovať člena vlády? Konštatujem, že nie je to tak, takže vyhlasujem tento bod za skončený. Predpokladám, že takto rýchlo prerokujeme teraz aj ďalšie body, a to najskôr návrh vlády na skrátené legislatívne konanie o vládnom návrhu zákona o Rozhlase a televízii Slovenska a o zmene a doplnení niektorých zákonov , tlač 168 a potom samozrejme vládny návrh zákona č. 497/2009 Z. z. o štátnom rozpočte na rok 2010 , tlač 171. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 497/2009 Z. z. o štátnom rozpočte na rok 2010 , tlač 171.) Teraz prosím pána ministra kultúry, Daniela Krajcera, aby odôvodnil návrh vlády k tlači 168, to znamená na skrátené legislatívne konanie o vládnom návrhu zákona o Rozhlase a televízii Slovenska. Nech sa páči, pán minister, máte slovo.
Laššáková, Jana, podpredsedníčka NR SR (2015-05-27):
Pán poslanec Jarjabek, nech sa páči.
Glváč, Martin, podpredseda NR SR (2016-09-06):
Ďakujem veľmi pekne. S faktickými poznámkami nikto. Ukončujem možnosť sa prihlásiť s faktickými. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie je tomu tak. Tak isto spravodajkyňa. Áno? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 563/2009 Z. z. o správe daní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač č. 182. Návrh na jeho pridelenie na prerokovanie výborom je v rozhodnutí č. 183. Odovzdávam slovo ministrovi Petrovi Kažimírovi, aby vládny návrh zákona uviedol. Nech sa páči, pán minister. [Rokovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 182.]
M. Číž, podpredseda NR SR: (2008-04-08):
Takže, vážené kolegyne, kolegovia, teraz vystúpili všetci rečníci, ktorí sa prihlásili písomne a nestratili poradie. Tak sa pýtam, kto sa do rozpravy hlási ústne. Čítam ich, sú to kolega Jarjabek, Halecký, Minárik, Frešo, Kvorka, Galbavý. Páni poslanci skúšajú poradie, takže prosím, najprv sa vyznačte nejako a potom prečítam tých, ktorí budú už v stanovenom poradí. Môže to tak byť? (Odpovede z pléna.) Skúste vytiahnuť a zastrčiť kartu, pán kolega. Dobre. Takže 15 poslancov sa hlási do rozpravy. Áno? (Odpoveď z pléna.) Ďakujem. Takže poprosím, keby ste mi to posunuli od začiatku, prečítam všetkých prihlásených. Sú to páni poslanci a poslankyne Jarjabek, Halecký, Frešo, Kvorka, Galbavý, Minárik, Senko, Dzurinda, Grečková, Bárdos, Cibulková, Vaľová, Kubánek, Slafkovský, Tóthová. Ďakujem pekne. Vážené kolegyne, kolegovia, budeme teda pokračovať v rozprave vystúpeniami poslancov, ktorí sa prihlásili ústne. Vystúpi pán poslanec Jarjabek, pripraví sa pán poslanec Halecký.
Šimečka, Michal, podpredseda NR SR (2024-01-10):
Ďakujem vám veľmi pekne. S faktickou poznámkou sa prihlásila, teda prihlásil pán poslanec Jakab.
B. Bugár, podpredseda NR SR: (2002-11-14):
Otváram rozpravu o tomto bode programu. Dostal som písomnú prihlášku jedného pána poslanca, pána poslanca Buriana. Takže, pán poslanec, nech sa páči, dávam vám slovo a potom otvorím možnosť sa prihlásiť ústne do rozpravy alebo sa pýtam, či všetci, ktorí sú na tabuli, sa hlásia ústne do rozpravy. Áno? Tak si napíšem mená, aby potom nevznikli tu nejaké nedorozumenia, keď sa budú hlásiť poslanci do faktických poznámok. Takže pán poslanec Maxon... Pán poslanec Burian, dúfam, že ešte raz sa nebudete hlásiť.
Macháčková, Katarína, poslankyňa NR SR (2016-09-08):
Ja by som sa chcela spýtať, pán minister, že kedy budete mať konkrétne nejaké výstupy z tej optimalizácie alebo kedy predpokladáte, že budete mať nejaké výsledky, na základe ktorej začnete aj konkrétne teda konať. To je prvá časť otázky. A potom, ako to bude so zmluvami s poisťovňami, že teda keď zistíte, že kde sú vhodné, ktoré typy, alebo kde chýbajú, ako zabezpečíte potom to prezmluvnenie alebo zazmluvnenie týchto vzťahov?
P. Paška, predseda NR SR: (2010-03-02):
(Hlasovanie.) 134 prítomných, 79 za, 11 proti, 44 sa zdržalo. Máme súhlas na to, aby sme prerokovali tento návrh zákona v skrátenom legislatívnom konaní. Teraz pán poslanec Pelegrini bude uvádzať hlasovanie v druhom čítaní o návrhu zákona č. 25/2006 Z. z. o verejnom obstarávaní. (Hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1382.)
Osuský, Peter, poslanec NR SR (2015-05-07):
Ďakujem pekne, pani predsedajúca. Vzhľadom na absenciu rozpravy k tomuto návrhu si dovolím predniesť procedurálny návrh a prosím o jeho zváženie napriek dohode, ktorú uznávam. V druhom odseku si dovolím navrhnúť, aby sme slová „naše územie“ nahradili slovom „Európu od nacizmu a fašizmu“ a tým by ten druhý odsek skončil. Zdôvodnenie: Tým znením, ktoré tam je a proti ktorému by sa na prvý pohľad nedalo nič namietať, totálne opomíname ľudí, ako boli generáli Petrák, Smik, ako bol atentátnik Gabčík. Ľudí, ktorí mimo nášho územia porážali fašizmus a nacizmus a zaslúžia si rovnako ako tí, ktorí to robili na našom území v Dukelskom priesmyku či v povstaní, našu úctu. Rovnakú najvyššiu obeť priniesli vojaci pri El Alameine a všetci tí, ktorí prechádzali Európou... (Reakcie z pléna. Prerušenie vystúpenia časomerom.)
Mikloško, Jozef, poslanec NR SR (2013-05-24):
Za štyri minúty skončím... (Prerušenie vystúpenia predsedajúcim.)